b'\n_START_ARTICLE_\nVilius Grabauskas\n_START_SECTION_\nBiografija\n_START_PARAGRAPH_\n1966 baig\xc4\x97 Kauno medicinos institut\xc4\x85. 1990 m. medicinos moksl\xc5\xb3 daktaras. 1998 m. Lenkijos medicinos akademijos garb\xc4\x97s narys._NEWLINE_Nuo 1966 m. Kauno medicinos instituto mokslo darbuotojas. Nuo 1972 m. dalyvavo Pasaulin\xc4\x97s sveikatos organizacijos (PSO) koordinuojamoje tarptautin\xc4\x97je Kauno ir Roterdamo epidemiologijos programoje. 1978\xe2\x80\x931983 m. \xc5\xbdenevoje vadovavo PSO L\xc4\x97tini\xc5\xb3 neinfekcini\xc5\xb3 lig\xc5\xb3 kontrol\xc4\x97s programai. 1984\xe2\x80\x931986 m. PSO L\xc4\x97tini\xc5\xb3 neinfekcini\xc5\xb3 lig\xc5\xb3 kontrol\xc4\x97s departamento direktorius. 1983\xe2\x80\x931984 m. ir 1987\xe2\x80\x931990 m. Kauno medicinos instituto (nuo 1998 m. Kauno medicinos universitetas) Centrin\xc4\x97s mokslo tyrimo laboratorijos direktorius, nuo 1992 m. profesorius, 1991\xe2\x80\x932002 m. instituto rektorius, nuo 2002 m. Profilaktin\xc4\x97s medicinos katedros ved\xc4\x97jas ir Kauno medicinos universiteto kancleris. 1997\xe2\x80\x931998 m. PSO Europos regiono nuolatinio komiteto pirmininkas, 1998 m. Europos sveikatos asambl\xc4\x97jos prezidentas. 1998\xe2\x80\x932001 m. Lietuvos nacionalin\xc4\x97s sveikatos tarybos pirmininkas. 2000\xe2\x80\x932003 m. PSO Globalin\xc4\x97s vykdomosios tarybos narys. 1991\xe2\x80\x931993 m. Medicinos enciklopedijos redakcin\xc4\x97s kolegijos pirmininkas.'